Shavkat Mirziyoyev BAA tashkil topgan kun munosabati bilan mamlakat rahbariyatiga tabrik yo‘lladi

O‘zbekiston Prezidenti Shavkat Mirziyoyev BAA rahbariyatiga milliy bayram — BAA tashkil topgan kun munosabati bilan tabriklar yo‘lladi, deb xabar berdi Prezident matbuot xizmati.

Xususan, tabriklar Birlashgan Arab Amirliklari prezidenti Shayx Xalifa bin Zoid Ol Nahayon, BAA vitse-prezidenti, Bosh vaziri, Dubay amirligi hokimi Shayx Muhammad bin Roshid Ol Maktum hamda Abu-Dabi amirligi valiahdi, BAA Qurolli kuchlari oliy bosh qo‘mondoni o‘rinbosari Shayx Muhammad bin Zoid Ol Nahayonga yo‘llangan.
Shuningdek, Shavkat Mirziyoyev Laos xalq-demokratik respublikasi e’lon qilingan sana munosabati bilan prezident Bunnyang Vorachitga qutlov yo‘lladi.